LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. )

**Grozījums Ministru kabineta 2018. gada 11. decembra noteikumos Nr. 794 “Augstskolu un koledžu akreditācijas noteikumi”**

Izdoti saskaņā ar [Augstskolu likuma](https://likumi.lv/ta/id/37967-augstskolu-likums)

9. panta pirmo daļu, [Izglītības likuma](https://likumi.lv/ta/id/50759-izglitibas-likums) [14.](https://likumi.lv/ta/id/50759-izglitibas-likums#p14) panta

8. un 10. punktu un 27. panta pirmo daļu

Izdarīt Ministru kabineta 2018. gada 11. decembra noteikumos Nr. 794 “Augstskolu un koledžu akreditācijas noteikumi” (Latvijas Vēstnesis, 2018, 251. nr.) šādus grozījumus:

1. Izteikt 7.punktu šādā redakcijā:

“7. Iesniegumu atstāj bez virzības, informējot par to iesniedzēju un norādot termiņu trūkumu novēršanai, šādos gadījumos:

7.1. centra norādītajā termiņā nav veikta samaksa par augstskolas vai koledžas akreditāciju;

7.2. nav iesniegta visa informācija, kas pieprasīta saskaņā ar šo noteikumu 6. punktu vai tā ir nepilnīga;

7.3. dokumenti nav noformēti atbilstoši normatīvajos aktos noteiktajām dokumentu noformēšanas prasībām.”

2. Papildināt II nodaļu ar 7.1 punktu šādā redakcijā:

“7.1 ja Centra norādītajā termiņā nav novērsti šo noteikumu 7.punktā konstatētie trūkumi, iesniegumu atstāj bez izskatīšanas.”

3. Papildināt II nodaļu ar 7.2 punktu šādā redakcijā:

“7.2 Centra norādījums trūkumu novēršanai aptur iesnieguma izskatīšanas termiņa tecējumu. Iesnieguma izskatīšanas termiņš turpinās ar dienu, kad ir novērsti visi trūkumi iesnieguma izskatīšanai.”

4. Svītrot 8. punkta trešo un ceturto teikumu.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa